《和申瑶翁咏物十四首 其一 竹粉》
明代·邓云霄

万竿晴拂渭川烟，解琼箨枝自皛然。湘水裙摇珠佩冷，葛陂云皛玉龙眠。

看来翻恨何郎妒，栽处应将汉署连。六月林间犹带雪，可留清韵待群贤。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。